Vilnius, 2020 m. rugpjūčio 31 d.

# „Lidl“ po savaitės atidarys 50-ąją parduotuvę Lietuvoje

# 2016 metais veiklą Lietuvoje pradėjęs prekybos tinklas „Lidl“ savo plėtrą šalyje paženklins svarbia žyma. Rugsėjo 7 dieną Lietuvoje duris atvers jau 50-oji „Lidl“ parduotuvė. Prekybos tinklo parduotuvė įsikurs Kaune, Islandijos pl. 30 naujai kylančiame komplekse. Ši „Lidl“ parduotuvė bus jau devintoji Kauno mieste.

# Nauja tinklo parduotuvė išsiskirs savo lokacija ir bus patogi ne tik Kaune esančio Šilainių mikrorajono, Vytėnų ar Domeikavos gyventojams, tačiau ir pravažiuojantiems. Parduotuvė įsikurs greta kelio A1 Vilnius–Klaipėda, todėl bus lengvai pasiekiama pravažiuojantiems Klaipėdos kryptimi, taip pat išvystyta infrastruktūra patogiai parduotuvę pasiekti leis ir nuo Klaipėdos ar Marijampolės atvykstantiems pirkėjams.

# Parduotuvė pirkėjų lauks kiekvieną dieną ir dirbs įprastu darbo laiku – nuo 8 iki 22 valandos. 50-oji parduotuvė bus standartinio dydžio bei išplanavimo, joje taip pat bus įrengta ekostotelė su taromatais, talpomis popieriaus, plastiko bei kitoms atliekoms, baterijoms ir smulkiai elektros įrangai. Pirkėjai taip pat turės galimybę prisidėti prie daugiau nei dvejus metus vykdomo „Lidl“ paramos projekto. Grąžinant užstato sistemos ženklu pažymėtas pakuotes į taromatus visose „Lidl“ parduotuvėse, sukauptą užstatą keliais mygtukų paspaudimais galima skirti vaikų dienos centrus valdančioms organizacijoms. Bendrovė, savo ruožtu, gyventojų paaukotų pinigų sumą padvigubina. Per daugiau nei dvejus projekto metus paramos vaikų dienos centrams buvo surinkta už beveik 153 tūkst. eurų.

# Šioje, kaip ir visose „Lidl“ tinklo parduotuvėse, įrengtas išorinis automatinis širdies defibriliatorius. Jis skirtas gaivinti žmogų bei padeda atkurti širdies ritmą dar iki atvykstant medikams. Šiuo aparatu yra apmokyti naudotis „Lidl“ darbuotojai, o svarbiausia – juo gali naudotis kiekvienas, net ir neturintis medicininio išsilavinimo. Šis modernus, automatinis prietaisas prekybos centre užtikrina maksimalų saugumą.

**Atidarymo dieną – šventė visoje Lietuvoje**

Pirmadienį, 8 val. ryte duris atversianti 50-oji „Lidl“ parduotuvė pirkėjus pasitiks šventišku šurmuliu. Naujosios parduotuvės pirkėjai galės pasinaudoti specialiais atidarymo pasiūlymais, bus vaišinami Berlyno spurgomis, gėrimais bei ledais.

Visgi 50-osios parduotuvės atidarymo proga prekybos tinklas švęsti pakvies visoje Lietuvoje. Prie visų 50 šalyje įsikūrusių parduotuvių nuo 11 val. pirkėjams bus dalinami ledai, o tinklas viso atidarymo dietą išdalins 50 000 ledų porcijų.

Šiuo metu „Lidl“ parduotuvės veikia 20-tyje šalies miestų – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine bei Šilutėje.

Daugėjant prekybos centrų, įmonė aktyviai ieško darbuotojų – visi darbo įvairiuose „Lidl“ administracijos padaliniuose bei parduotuvėse pasiūlymai nuolat atnaujinami bendrovės karjeros portale <http://karjera.lidl.lt>. 2020 metų pradžioje „Lidl Lietuvai“ antrus metus paeiliui buvo suteikti prestižiniai „Top Employer Lietuva“ ir „Top Employer Europe“ sertifikatai, skiriami įmonėms už itin geras darbo sąlygas.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt